Duitse bank help Kaapstad met afvalwater | Netwerk24
Duitse bank help Kaapstad met afvalwater
21 November 2018 05:50
Die Kaapstadse metroraad het Dinsdag ’n lening van R1,3 miljard met die Duitse bank KfW vir die bestuur van afvalwater onderteken.
Met dié lening gaan die metroraad van sy 25 watersuiweringsaanlegte uitbrei en opknap.
Dan Plato, burgemeester van Kaapstad.Foto: David Harrison
Dit is betaalbaar oor 15 jaar en is aangebied teen ’n “hoogs gesubsidieerde” vasgestelde rentekoers van 8,107%.
Aanlegte wat geoormerk is, sluit in Zandvliet, die Kaapse Vlakte, Bellville, Makassar, Potsdam, Melkbosstrand, Mitchells Plain, Borchard’s Quarry, Houtbaai, Scottsdene, Wildevoëlvlei en Gordonsbaai.
Dan Plato, burgemeester van Kaapstad, sê die Moederstad hou aan groei en dit is belangrik dat behoorlik in infrastruktuur en die betroubare lewering van waterdienste belê word.
Volgens Plato is die lening in pas met die metroraad se verbintenis daartoe om meer volhoubaar te word en beter by die uitdagings van klimaatsverandering aan te pas.
“Dit is ook deel van die fondament om ’n vooruitstrewende, watersensitiewe stad te bou.”
Meer oor: Kaapse Metroraad | Dan Plato | Lening
KYK: Nuwe tegniek vir die suiwer van water